My Little Pony: A film

* 1. plakát
* 2. plakát

A ***My Little Pony: A film*** (eredeti cím: *My Little Pony: The Movie*) 2017-ben bemutatott amerikai–kanadai 2D-s számítógépes animációs fantasyfilm-filmmusical, amely az *Én kicsi pónim: Varázslatos barátság* sorozaton alapul és a 2010-es új Hasbro franchise része.

A filmet a sorozatból is ismert csapat készítette, így Jayson Thiessen, és Meghan McCarthy, illetve, a sorozatból ismert színészek is visszatérnek: Tara Strong, Ashleigh Ball, Andrea Libman, Tabitha St. Germain és Cathy Weseluck. Új vendégszereplők is csatlakoznak, mint Emily Blunt, Kristin Chenoweth, Liev Schreiber, Michael Pena, Sia, Taye Diggs, Uzo Aduba, és Zoe Saldana. A mozifilm az Allspark Pictures gyártásában készült, az animációt a DHX Media készítette, a sorozattól eltérően egy új szoftver segítségével, a Toon Boom Harmonyval. Az Amerikai Egyesült Államokban és Kanadában 2017. október 6-án mutatták be a mozikban, a Lionsgate forgalmazásában. Magyarországon egy héttel később, 2017. október 12-én mutatta be a Freeman Film, illetve televíziós premierként elsőnek a Digi Film vetítette 2018. április 15-én.

## Történet

Új sötét erő fenyegeti Equestriát. Az ünnepségre készülő Canterlot városát a Viharkirály nevében seregével elfoglalja Tempest Shadow Parancsnok, aki is a a Birodalom négy alikornishercegnőjéből hármat sikeresen fogjul ejt. A Harmónia Hatosa sikeresen elmenekül, ám de Tempest hajtóvadászatba kezd utánuk, hogy beteljesítse alkuját a Viharkirállyal: A négy hercegnő mágiáját egyesíti Siconas Pálcájával, ezáltal valódi hatalmat biztosítva annak az elemek fölött, ezen hatalomért cserébe pedig a Király meggyógyítja Tempest megcsonkított unikornisszarvát. A hat kis póni utazásra indul Equestrián túlra Aris Hegyéhez ahol is Celestia tanácsa szerint segítségre lelhetnek, ahol is a hipogriffek személyében új barátokra tesznek szert, izgalmas kalandokat élnek át és a barátság varázslatának segítségével mentik meg otthonukat.

A sorozatból már jól ismert színészek is visszatérnek, például Nicole Oliver mint Celestia hercegnő, az uralkodó alikornis, Michale Dobson mint Bulk Biceps, a kigyúrt pegazus, Samuel Vincent pedig a lufihajtogató Party Favorként.

## Animáció

Az animátor, Michel Gagné a rendezőtől, Jayson Thiessentől 2015. június 10-én kapott levele után, végül 2016-ban csatlakozott a stábhoz, speciális effektus-animátorként. 2016 októberében Gagné arról számolt be, hogy Nik Gipe mint asszisztens csatlakozott hozzá. Azt is megemlítette, hogy a film a megszokottól eltérően egy új animációs programmal készül; a Toon Boom Harmonyval, a sorozatnál már megszokott Adobe Flash helyett.

## Filmzene

A filmben megjelenő dalokat, és a filmzenét, egyaránt a sorozatból is ismert zeneszerző, Daniel Ingram szerezte. Ingram a 2015-ös GalaConon jelentette be, hogy pályája során először egy szimfonikus zenekarral fog együtt dolgozni a filmzenén. Ezt maga is izgatottan várta, és nagy mérföldkőnek tekintette. A filmben megjelenő dalok kapcsán előrebocsátotta, hogy igazi kihívás lesz a sorozattól eltérve, a monumentálisabb, sokkal inkább mozifilmbe illő dalok megalkotása. Később a PonyRadioConon elmondta, hogy a filmben 8 eredeti dal kap helyet. Ezután viszont a Hasbro Toy Fair befektetői prezentációján 2017 február 17-én bejelentették, hogy csak 7 dal jelenik meg a filmben.

A teljes filmzenei albumon 13 dal kap helyet, a 7 eredeti dal mellett számos ismert előadó szerzeménye is hallható. A szimfonikus zenéhez körülbelül 5800 oldalnyi kotta készült. A zenekari felvétel 2017. június 5-től 11-ig tartott.

A dalok egyikét az ausztrál énekesnő, Sia adja elő, és emellett egy mellékszereplő, Songbird Serenade hangját is ő adja. A dán, Lukas Graham együttes is hozzájárult egy dallal, az Off to See the World-del a filmhez, mely már az előzetesben is hallható.

## Magyar változat

A szinkront a Freeman Film megbízásából a Pannonia (Dubbing Solutions Kft.) készítette, 2017-ben.

* **Magyar szöveg**: Zalatnay Márta
* **Dalszövegek és zenei rendező**: Ullmann Zsuzsa
* **Vágó**: Orosz Dávid
* **Felvétel**: Solti Ferenc
* **Hangmérnök**: Kelemen Tamás
* **Gyártásvezető**: Boskó Andrea
* **Szinkronrendező**: Kosztola Tibor
* **Produkciós vezető**: Kovács Anita
* **Felolvasó**: Endrédi Máté
* **További magyar hangok**: Bor László, Albert Gábor, Albert Péter, Petridisz Hrisztosz, Téglás Judit

## Megjelenés

A *My Little Pony: A film* Egyesült államokbeli megjelenését 2017. november 3-ára tervezték. Ekkor a magyarországi megjelenés még nem volt bejelentve. A mozis bemutatót később október 6-ára hozták előre. Magyarországon a premiert október 5-ére tervezték, azonban körülbelül egy hónappal a megjelenés előtt, a hazai bemutatót egy héttel későbbre, október 12-ére helyezték át. A mozifilmet egy Hasbro Studios internetes rövidfilm előzi meg, a *Hanazuki: Full of Treasures*.

## Videók

My Little Pony - A film - szinkronizált előzetes (6E)Világmegmentő akció - My Little Pony - A filmLegyen a Május a gyerekek és a Filmek ünnepe!Filmek, amiktől mindig táncra perdülsz!Minimax filmekTéli szünetÍnycsiklandóan mesés szórakozás a Minimaxon az őszi szünetben és a hosszú hétvégén is!Mesék a Minimaxon
## Képek

### Plakátok

RarityRainbow DashPinkieFluttershyRarityRainbow DashPinkieApplejackTwilightSpikePinkieRarityApplejackRainbow DashTwilightFluttershyPinkieTwilightFluttershyApplejackRarityRainbow Dash
## Fordítás

* Ez a szócikk részben vagy egészben Sablon:A(z) *My Little Pony: The Movie (2017 film)* című Sablon:ISO 639 Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.

## Jegyzetek

1. ↑ Galuppo, Mia (June 20, 2016). 'My Little Pony' Movie Debuts Logo. Retrieved on augusztus 3, 2016.
2. ↑ „A Digi Film áprilisi újdonságai”, *Gyerek-Világ*, 2018. április 1. (Hozzáférés ideje: 2018. április 4.)
3. ↑ Michel Gagné (October 9, 2016). Michel Gagne on Twitter: Bellingham's @ngipe83 joins me on #MLP Movie.. Twitter. Retrieved on október 12, 2016.
4. ↑ Michel Gagné (October 9, 2016). Bellingham's Nik Gipe Joins Me on MLP Movie. Retrieved on október 12, 2016.
5. ↑ 5,0 5,1 „A My Little Pony - A film szinkronhangjai”, *Gyerek-Világ*, 2017. október 19. (Hozzáférés ideje: 2017. október 19.)
6. ↑ 6,0 6,1 „My Little Pony - A film”, *ISzDb* (Hozzáférés ideje: 2017. október 28.)

## További információk

Sablon:Filmlinkek

Sablon:Nemzetközi katalógusok
Sablon:Portál